谷雨的诗句 谷雨的诗句时间:2016-07-07 来源:博威范文网本文已影响人 《阳羡杂咏十九首·茗坡》 陆希声 二月山家谷雨天,半坡芳茗露华鲜。 春醒酒病兼消渴,惜取新芽旋摘煎。 《春中途中寄南巴崔使君》 周朴 旅人游汲汲,春气又融融。 农事蛙声里,归程草色中。 独惭出谷雨,未变暖天风。 子玉和予去,应怜恨不穷。 《送徐州张建封还镇》 李适 牧守寄所重,才贤生为时。宣风自淮甸,授钺膺藩维。 入觐展遐恋,临轩慰来思。忠诚在方寸,感激陈情词。 报国尔所向,恤人予是资。欢宴不尽怀,车马当还期。 谷雨将应候,行春犹未迟。勿以千里遥,而云无己知。 《芍药》 王贞白 芍药承春宠,何曾羡牡丹。 麦秋能几日,谷雨只微寒。 妒态风频起,娇妆露欲残。 芙蓉浣纱伴,长恨隔波澜。 《三月五日陪裴大夫泛长沙东湖》 崔护 上巳馀风景,芳辰集远垧。彩舟浮泛荡,绣毂下娉婷。 林树回葱蒨,笙歌入杳冥。湖光迷翡翠,草色醉蜻蜓。 鸟弄桐花日,鱼翻谷雨萍。从今留胜会,谁看画兰亭。 《奉和圣制上巳祓禊应制》 崔国辅 元巳秦中节,吾君灞上游。鸣銮通禁苑,别馆绕芳洲。 鹓鹭千官列,鱼龙百戏浮。桃花春欲尽,谷雨夜来收。 庆向尧樽祝,欢从楚棹讴。逸诗何足对,窅作掩东周。 《与崔二十一游镜湖,寄包、贺二公》 孟浩然 试览镜湖物,中流到底清。不知鲈鱼味,但识鸥鸟情。 帆得樵风送,春逢谷雨晴。将探夏禹穴,稍背越王城。 府掾有包子,文章推贺生。沧浪醉后唱,因此寄同声。 《白牡丹》 王贞白 谷雨洗纤素,裁为白牡丹。 异香开玉合,轻粉泥银盘。 晓贮露华湿,宵倾月魄寒。 家人淡妆罢,无语倚朱栏。 《题伍彬屋壁》 廖融 圆塘绿水平,鱼跃紫莼生。 要路贫无力,深村老退耕。 犊随原草远,蛙傍堑篱鸣。 拨棹茶川去,初逢谷雨晴。 《老圃堂》 曹邺 邵平瓜地接吾庐,谷雨干时手自锄。 昨日春风欺不在,就床吹落读残书。 《送前缑氏韦明府南游》 许浑 酒阑横剑歌,日暮望关河。 道直去官早,家贫为客多。 山昏函谷雨,木落洞庭波。 莫尽远游兴,故园荒薜萝。 《送赵长史归闽川》 齐己 荆门与闽越,关戍隔三千。 风雪扬帆去,台隍指海边。 客情消旅火,王化似尧年。 莫失春回约,江城谷雨前。 《谢中上人寄茶》 齐己 春山谷雨前,并手摘芳烟。 绿嫩难盈笼,清和易晚天。 且招邻院客,试煮落花泉。 地远劳相寄,无来又隔年。 《闻道林诸友尝茶因有寄》 齐己 枪旗冉冉绿丛园,谷雨初晴叫杜鹃。 摘带岳华蒸晓露,碾和松粉煮春泉。 高人梦惜藏岩里,白硾封题寄火前。 应念苦吟耽睡起,不堪无过夕阳天。 《蝶恋花》 范成大 春涨一篙添水面。芳草鹅儿,绿满微风岸。 画舫夷犹湾百转。横塘塔近依前远。 江国多寒农事晚。村北村南,谷雨才耕遍。 秀麦连冈桑叶贱。看看尝面收新茧。 《过秦楼》 陈允平 谷雨收寒,茶烟飏晓,又是牡丹时候。 浮龟碧水,听鹤丹山,采屋幔亭依旧。 和气缥缈人间,满谷红云,德星呈秀。向东风种就,一亭兰茁,玉香初茂。 遥想曲度娇莺,舞低轻燕,二十四帘芳昼。 清溪九曲,上已风光,觞咏似山阴否。 翠阁凝清,正宜沦茗银罂,熨香金斗。看双莺飞下,长生殿里,赐蔷薇酒。 《庆清朝》 曹勋 绛罗萦色,茸金丽蕊,秀格压尽群芳。 人间第一娇妩,深紫轻黄。乍过夜来谷雨,盈盈明艳惹天香。 春风暖,宝幄竞倚,名称花王。 朝槛五云拥秀,护晓日、偏宜翠幕高张。 秾姿露叶,临赏须趁韶光。最喜鉴鸾初试,数枝姚魏插宫妆。 然绛蜡,共花拼醉,莫靳瑶觞。 《巫山一段云》 杜安世 笑拟条风戏,装迟谷雨催。 彩云飞下柳楼台。千朵一时开。 惜恐尘埃染,惊疑紫府来。 有时香喷入人怀。魂断客徘徊。 《水龙吟》 曹组 晓天谷雨晴时,翠罗护日轻烟里。 酴醿径暖,柳花风淡,千葩浓丽。三月春光,上林池 馆,西都花市。 看轻盈隐约,何须解语,凝情处、无穷意。 金殿筠笼岁贡,最姚黄、一枝娇贵。 东风既与花王,芍药须为近侍。歌舞筵澡,满装归帽,斜簪云髻。 有高情未已,齐烧绛蜡,向阑边醉。 《天仙子》 苏轼 走马探花花发末。人与化工俱不易。 千回来绕百回看,蜂作婢。莺为使。 谷雨清明空屈指。 白发卢郎情未已。一夜翦刀收玉蕊。 尊前还对断肠红,人有泪。花无意。 明日酒醒应满地。 《浣溪沙》 曾觌 谷雨郊园喜弄晴。满林璀璨缀繁星。 筠篮新采绛珠倾。 樊素扇边歌未发,葛洪炉内药初成。 金盘乳酪齿流冰。 《诉衷情》 曹勋 西都花市锦云同。谷雨贡黄封。 天心故偏雨露,名品满深宫。 开国艳,正春融。露香中。 绮罗金殿,醉赏浓春,贵紫娇红。 《金盏倒垂莲》 曹勋 谷雨初晴,对晓霞乍敛,暖风凝露。 翠云低映,捧花王留住。满阑嫩红贵紫,道尽得、韶光分付。 禁御浩荡,天香巧随天步。 群仙倚春似语。遮丽日、更著轻罗深护。 半开微吐,隐非烟非雾。正宜夜阑秉烛,况更有、姚黄娇妒。 徘徊纵赏,任放蒙蒙柳絮。 《翦朝霞》 贺铸 云弄轻阴谷雨干。半垂油幕护残寒。 化工著意呈新巧,翦刻朝霞饤露盘。 辉锦绣,掩芝兰。开元天宝盛长安。 沈香亭子钩阑畔,偏得三郎带笑看。 《浣溪沙》 仇远 红紫妆林绿满池,游丝飞絮两依依。 正当谷雨弄晴时。 射鸭矮阑苍藓滑,画眉小槛晚花迟。 一年弹指又春归。 《映山红慢》 元绛 谷雨风前,占淑景、名花独秀。 露国色仙姿,品流第一,春工成就。罗帏护日金泥皱。 映霞腮动檀痕溜。长记得天上,瑶池阆苑曾有。 千匝绕、红玉阑干,愁只恐、朝云难久。 须款折、绣囊剩戴,细把蜂须频嗅。 佳人再拜抬娇面,敛红巾、捧金杯酒。 献千千寿。愿长恁、天香满袖。 《点绛唇》 李铨 一朵千金,帝城谷雨初晴后。 粉拖香透。雅称群芳首。 把酒题诗,遐想欢如旧。花知否。 故人清瘦。长忆同携手。 谷雨,位于二十四节气表的第六个节气。